На основу Решења о банкротству стечајног судије Привредног суда у Краљеву, број предмета Ст. бр. 20/2014 од 27.05.2015. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010.*), стечајни управник стечајног дужника

**ДОО "Војвода Пријезда" у стечају**

**Сталаћ, Ћићевац, Југ Богданова бб**

**ОГЛАШАВА**

**Продају стечајног дужника као правног лица**

**и покретне имовине стечајног дужника**

**јавним надметањем**

**I Стечајни дужник као правно лице**: најважнију имовину правног лица чине - Земљиште – грађевинско земљиште изван грађевинског подручја КП 1352/1, 1352/6 и 1357 укупне површине 5.79.56 ха, пољопривредно земљиште КП 3277, 2929, 2930 и 2909 укупне површине 00.30.60 ха, шумско земљиште КП 1339 површине 00.92.01 ха, све КО Сталаћ, Објекти из листа непокрености 245 КО Сталаћ: број 1 Зграда пословних услуга, број 3 Објекат за производњу камена, шљунка, песка и грађевинских материјала (тунелска пећ), број 4 Објекат за производњу камена, шљунка, песка и грађевинских материјала (складиште за мазут), број 5 Објекат за производњу камена, шљунка, песка и грађевинских материјала (машинско-браварска радионица), број 6 Објекат за производњу камена, шљунка, песка и грађевинских материјала (електро радионица), број 7 Објекат за производњу камена, шљунка, песка и грађевинских материјала (зграда за агрегате и компресоре), број 9 Објекат других делатности – портирница, број 10 Објекат других делатности – радионица за поправку вагона, број 11 Објекат других делатности (механичарска рад), број број 12 Објекат других делатности – црпна станица, број 13 Објекат других делатности – остава (зграда техничких гасова), број 18 Трафо станица, број 19 Објекат за производњу камена, шљунка, песка и грађевинског материјала (магацински простор) све на КП 1352/1, број 1 Објекат за производњу камена, шљунка, песка и грађевинског материјала – сушара на КП 1352/6, опрема и залихе по спецификацијама у продајној документацији.

Почетна цена је: 90.000.000,00 динара Депозит је: 51.017.836,00 динара

Корак у надметању: 5.000.000,00 динара

**II Возила и радне машине (свако возило се продаје појединачно):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред. бр.** | **Назив, тип и модел** | **Рег. ознака** | **Год. произ.** | **Број мотора** | **Почетна цена/ РСД** | **Депозит (РСД)** | **Корак у надмет.** |
| 1 | Теретно доставно возило Рено канго 1,9 Д | КШ 021 – 3Г | 2000 | PUS780106000107 | 45.000,00 | 40.554,00 | 4.000,00 |
| 2 | Дизел виљушкар чеони HYSTER (Хaјстер) H3.00XM | Нерегистрован | 2001 | нема | 75.000,00 | 70.138,00 | 10.000,00 |
| 3 | Путничко возило РЕНО 25 (КШ 778-62) (секундарна сировина)  | Нерегистрован | - | - | 5.000,00 | 4.600,00 | 2.000,00 |
| 4 | Теретно моторно возило ЗАСТАВА 80 (секундарна сировина) | Нерегистрован | - | - | 14.000,00 | 12.000,00 | 2.000,00 |

**III** Залихе готових производа – разне врсте блокова по спецификацији (осам ставки)

Почетна цена је: 130.000,00 динара Депозит је: 122.979,80 динара

Корак у надметању: 15.000,00 динара

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од: за целину I огласа 75.000,00 динара увећану за ПДВ, за целину II за сваки појединачни редни број из табеле 5.000,00 динара увећану за ПДВ и за целину III огласа 10.000,00 динара увећану за ПДВ. Профактура се може преузети сваког радног дана у периоду од 10:00 до 14:00 часова уз претходну најаву на телефон 064.32.44.577.
2. уплате депозит у назначеном износу поред сваког предмета продаје, на текући рачун стечајног дужника број: 170-30011082100-23 код Unicredit Bank Srbija aд Београд Филијала Краљево или положе неопозиву првокласну банкарску гаранцију наплативу на први позив, најкасније 7 дана пре одржавања продаје (рок за уплату депозита је 04.11.2016. године). У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, најкасније до 04.11.2016. године. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније 7 дана пре одржавања јавног надметања, потенцијални купци, ради правовремене евиденције, морају предати образац пријаве за учешће стечајном управнику.

**Јавно надметање** одржаће се дана 14.11.2016. **године** у 12:00 **часова** на следећој адреси: улица Цара Душана број 20 локал 4, Краљево

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 10:00 до 11:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право упис непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 09:00 до 14:00 часова уз претходну најаву на телефон 064.32.44.577.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 15 дана од дана јавног надметања.

Порези и трошкови се додају на постигнуту купопродајну цену.

Oвлашћено лице: стечајни управник Мирко Петровић, контакт телефон: 064.32.44.577.